钦定古今图书集成/明伦汇编/氏族典/第436卷 > 《廖用贤尚友录》 > 马隆
## 钦定古今图书集成/明伦汇编/氏族典/第436卷 > 《廖用贤尚友录》 > 马隆

按《晋书马隆传》，“隆字孝兴，东平平陆人。少而智勇，好
立名节，为武猛从事。泰始中，将伐吴，兖州举隆才堪
良将，稍迁司马督。初，凉州刺史杨欣失羌戎之和，帝
每有西顾之忧，乃以隆为武威太守。凉州平，更授卫
将军。太康初，朝廷以西平荒毁，宜时兴复，以隆为平
卤护军。时南卤为边患，隆击破之。太熙初，封奉高县”
侯。积十馀年，威信振于陇右。卒于官。子咸，亦骁勇。成
都王颖攻长沙王乂，以为鹰扬将军。率兵屯河桥中
渚，为乂将王瑚所败，没于阵。